Wick, Škotska
Wick (škotsko-gelski: Inbhir Ùige) je kraljevski grad i ribarska luka na 
sjeveroistoku Škotske 
od 7,155 stanovnika.

Wick administrativno podpada pod Područno vijeće (council area) - Highland, a nekada je bio administrativni centar historijskog countya Caithness.

Geografske karakteristike
Wick leži na obali Sjevernog mora u istoimenom zaljevu, udaljen oko 23 km južno od rta i sela John o'Groats.

Historija
Wick je izvorno bio nordijsko naselje, koje se tokom srednjeg vijeka razvio kao ribarska luka i regionalni centar, pa je 1589. dobio status kraljevskog grada. Naglo je procvjetao u 19. vijeku za ekspanzije ribolova na haringe. Kad je potražnja za haringama splasnula, Wick se preorjentirao na ulov bijele ribe, koja nije toliko unosna.

Privreda
Grad ima nekoliko pogona lake industrije, od kojih Staklarna Caithness privlači na hiljade posjetioca, koji promatraju izradu staklenih predmeta klasičnim postupkom puhanja.  

Wick je dobro povezan cestama (A99 - A9) i željeznicom sa gradovima na jugu, a ima i aerodrom (IATA: WIC, ICAO: EGPC) 
smješten 2 km sjeverno od grada, sa redovnim linijama prema Aberdeenu i Edinburghu.

Izvori

Vanjske veze 

 Wick na portalu Encyclopædia Britannica 
Gradovi u Škotskoj